સારાંશ માટે દસ્તાવેજ: નોંધનીય છે કે 58 વર્ષીય મોહનભાઈ ડેલકર સાત વખત લોકસભાના સાંસદ રહી ચૂક્યા હતા. સ્થાનિક પોલીસ ઘટનાની જાણ થતાં પહોંચી હતી, જે બાદ પોલીસે મૃત સાંસદના મૃતદેહને પોસ્ટમૉર્ટમ માટે મોકલી આપ્યો હતો. 

કહેવાઈ રહ્યું છે કે મોહન ડેલકરે આપઘાત કર્યો હતો. જેનાં કારણો અંગે પોલીસ તપાસ ચાલી રહી હોવાનું જાણવા મળ્યું છે. 

આત્મહત્યા એ એક ખૂબ જ ગંભીર શારીરિક, મનોવૈજ્ઞાનિક અને સામાજિક સમસ્યા છે. જો આપ કોઈ તણાવમાંથી પસાર થઈ રહ્યા હો તો ગુજરાત સરકારની 'જિંદગી હેલ્પલાઈન 1096' પર કે ભારત સરકારની 'જીવનસાથી હેલ્પલાઇન 1800 233 3330' પર ફોન કરી શકો છો. તમે મિત્રો-સંબંધીઓ સાથે પણ વાત કરી શકો છો

તેઓ દાદરા અને નગર હવેલીના આદિવાસી સમાજમાં ખૂબ જ ખ્યાતિપ્રાપ્ત આગેવાન હતા. સાથે જ તેઓ આદિવાસી વિકાસ સંગઠન, દાદરા અને નગર હવેલીના વર્ષ 1985થી પ્રમુખ હતા. 

આદિવાસીઓના કલ્યાણાર્થે તેમણે નોંધપાત્ર કામગીરી કરી હતી. સાથે જ તેઓ યુવાનો અને ગ્રામીણ અને ઔદ્યોગિક કામદારોના વિકાસ માટે પણ પ્રયત્નશીલ હતા. 

તેમની રાજકીય કારકિર્દી વિશે વધુ જાણવા માટે બીબીસી ગુજરાતીએ કેટલાક સ્થાનિક પત્રકારો સાથે વાતચીત કરી હતી.

સ્વાતંત્ર્યસેનાની પિતાના પુત્ર

મોહનભાઈ ડેલકર નરેન્દ્ર મોદી સાથે

લગભગ બે સદી સુધી પોર્ટુગીઝોના શાસનમાં રહેલ દાદરા અને નગર હવેલીના સ્વાતંત્ર્યમાં મૃતક મોહનભાઈ ડેલકરના પિતા સાંજીભાઈ રૂપજીભાઈ ડેલકરે ભાગ ભજવ્યો હતો. 

તેઓ વર્ષ 1961થી બે ટર્મ સુધી પ્રદેશના સાંસદ તરીકે લોકસભામાં રહ્યા હતા. તેઓ પ્રદેશના પ્રથમ લોકસભા સાંસદ બન્યા હતા. મોહનભાઈના પિતા સાંજીભાઈ ડેલકરે પણ સ્થાનિક આદિવાસીઓનો અવાજ સંસદમાં બુલંદ કરવામાં મહત્ત્વપૂર્ણ  ભૂમિકા ભજવી હતી. 

મોહનભાઈ ડેલકરની રાજકીય કારકિર્દીને ખૂબ જ નજીકથી જોનારા વરિષ્ઠ પત્રકાર ધર્મેશભાઈ પંડ્યા જણાવે છે કે, “સાંજીભાઈ ડેલકરના રાજકીય સંન્યાસ બાદ તેમના પુત્ર મોહનભાઈએ વિસ્તારના લોકોનું પ્રતિનિધિત્વ કરવાની જવાબદારી શિરે લીધી હતી.”

તેઓ આગળ વાત કરતાં કહે છે કે, “વર્ષ 1986-87માં સ્થાનિક લેબર યુનિયન બનાવી તેના પ્રમુખપદે રહી તેમણે પોતાના જાહેરજીવનની શરૂઆત કરી હતી.”

મોહનભાઈ ડેલકર

ટાઇમ્સ ઑફ ઇન્ડિયાના એક અહેવાલ અનુસાર મોહનભાઈ ડેલકર દક્ષિણ ગુજરાતના આદિવાસી પટ્ટા પર સારી એવી અસર ધરાવતા હતા. 

તેઓ પ્રથમ વખત વર્ષ 1989માં અપક્ષ ઉમેદવાર તરીકે લોકસભાની ચૂંટણી લડ્યા હતા. જેમાં તેમનો વિજય થયો હતો. આમ તેઓ પ્રથમ વખત દાદરા અને નગર હવેલી ક્ષેત્રના...\nદસ્તાવેજની સમાન ભાષામાં સારાંશ:
દાદરા અને નગર હવેલીના અપક્ષ સાંસદ મોહન સાંજીભાઈ ડેલકરનો મૃતદેહ સોમવારે મુંબઈના મરિન ડ્રાઇવ ખાતેની એક હોટલમાં મળી આવ્યો હતો.